text: [{"text_idx": "#000002", "text": "Hondbo\u0301ltsp\u00e6larar skulu vera sto\u0301rir, sterkir og kunna menna eina sto\u0301ra styrki skjo\u0301tt og a\u0301haldandi i\u0301 tv\u00e6r fer\u00f0ir 30 minuttir, vi\u00f0 teimum st\u00f8\u00f0um, sum u\u0301tskifting gevur m\u00f8guleika fyri. Hja\u0301 teimum eldru sp\u00e6larunum er styrkivenjingin hornasteinurin innan kropsligu venjingina. Styrkivenjing kann to\u0301 skjo\u0301tt gerast endama\u0301l i\u0301 s\u00e6r sja\u0301lvum, solei\u00f0is at ynski um at bli\u0301va st\u00f8rri og sterkari kostar i\u0301 mun til menningina av styrki og kvikleika. Fyri at tryggja at framgongdin i\u0301 styrki s\u00e6st aftur a\u0301 v\u00f8llinum, ver\u00f0a sp\u00e6larar a\u0301 eldru landsli\u00f0unum javnan testa\u00f0ir."}, {"text_idx": "#000003", "text": "Sp\u00e6larar a\u0301 A-landsli\u00f0num vo\u0301r\u00f0u testa\u00f0ir fyri kortum. Styrki er ein faktorur, sum ver\u00f0ur testa\u00f0ur, men ta\u00f0, sum er meir a\u0301hugavert er hv\u00f8rt sp\u00e6lararnir megna\u00f0u at menna st\u00f8rri kraft skjo\u0301tari enn a\u0301\u00f0ur, og hvussu ta\u00f0 er vi\u00f0 kvikleikanum. Evnini at menna kraft skjo\u0301tt, ma\u0301ta vit vi\u00f0 einari loproynd."}, {"text_idx": "#000004", "text": "Ta\u0301 testa\u00f0 var\u00f0 leygarmorgunin 29. Desember 2018, vo\u0301ru 12 sp\u00e6larar teir somu, sum vo\u0301r\u00f0u testa\u00f0ir leygarmorgunin 28. desember 2017. Av teimum 12 gingu 10 fram vi\u00f0 2,45 centimetrum i\u0301 mi\u00f0al, sum er ein framgongd a\u0301 5,7 prosent, i\u00f0 er ein sto\u0301r framgongd."}, {"text_idx": "#000006", "text": "Fyri at testa kvikleikan ny\u0301ta vit eina sokalla\u00f0a \u201cagility test\u201d. Her renna sp\u00e6larar eitt a\u0301vi\u0301st mynstur a\u0301 v\u00f8llinum og ver\u00f0ur ti\u0301\u00f0in fra\u0301 byrjan til enda ma\u0301ta. Til hesa roynd hevur danska hondbo\u0301ltsambandi\u00f0 sett n\u00f8kur markvir\u00f0ir fyri n\u00e6r ein er \u201celita\u201d, \u201cyvir mi\u00f0al\u201d, \u201cundir mi\u00f0al\u201d ella \u201cikki n\u00f8ktandi\u201d. Her skal so havast i\u0301 huga, at donsku hondbo\u0301ltsharrarnir ju\u0301st eru vor\u00f0nir heimsmeistarar. Av f\u00f8roysku sp\u00e6larunum vo\u0301ru 11 \u201celita\u201d, seks vo\u0301ru \u201cyvir mi\u00f0al\u201d, me\u00f0an seks vo\u0301ru undir mi\u00f0al. Av teimum 11, sum eisini vo\u0301ru testa\u00f0ir i\u0301 2017, gingu a\u0301tta fram, og har fluttu seks upp i\u0301 ein betri bo\u0301lk, harav tveir upp i\u0301 \u201celita\u201d. St\u00f8rstu framgongdina a\u0301ttu u\u0301tisetarnir Jo\u0301nas Djurhuus, Helgi Hoydal og A\u0301ki Egilsnes, me\u00f0an kvikastir vo\u0301ru Leivur Mortensen, H\u00f8r\u00f0ur Trygvason, Brandur Halgirsson og Ro\u0301gvi Dal Christiansen."}, {"text_idx": "#000007", "text": "Henda framgong kemur ikki av ongum. Mennirnir, eins og kvinnurnar, arbei\u00f0a st\u00f8\u00f0ugt vi\u00f0 at b\u00f8ta um kropsligu f\u00f8rleikarnar. Me\u00f0an landskapping og steypakapping er i\u0301 gongd, venja flestu sp\u00e6larar styrki tri\u0301ggjar fer\u00f0ir um vikuna. So skjo\u0301tt landskappingin er av hja\u0301 einst\u00f8ku sp\u00e6larunum, fer fyrireikingin til landsdystirnar, m.a. mo\u0301ti donsku heimsmeistarunum, i\u0301 gongd. Ta\u0301 skulu sp\u00e6larar gjarna vera enn st\u00f8rri, sterkari og kvikari."}, {"text_idx": "#000009", "text": "Ma\u0301li\u00f0 vi\u00f0 hesi venjing er at sp\u00e6larar skulu kunna renna skjo\u0301tari, hoppa h\u00e6gri, skjo\u0301ta har\u00f0ari, hava l\u00e6ttari vi\u00f0 at bro\u0301ta i\u0301gj\u00f8gnum verjuna, umframt, at ta\u00f0 ver\u00f0ur l\u00e6ttari at ste\u00f0ga sp\u00e6larum, i\u00f0 royna at bro\u0301ta i\u0301gj\u00f8gnum f\u00f8roysku verjuna."}, {"text_idx": "#000011", "text": "Hondbo\u0301ltssambandi\u00f0 og Kemilux hava i\u0301 dag skriva\u00f0 undir samstarvsavtalu, har Kemilux ver\u00f0ur ein av sto\u0301rstu\u00f0lunum hja\u0301 HSF i\u0301 2024 og 2025."}, {"text_idx": "#000014", "text": "B\u00e6\u00f0i H71-kvinnur og Neistakvinnur vunnu annan European Cup dyst i\u0301 vikuskiftinum. Hja\u0301 H71 var hetta to\u0301 ikki nokk, ta\u0301 t\u00e6r taptu sto\u0301rt i\u0301 fyrra dystinum, me\u00f0an Neistin vann eftir brotskast kapping."}]